Alates 1979. aastast kohtub Euroopa Parlamendi delegatsioon peaaegu igal aastal Jaapani parlamendi delegatsiooniga, kuhu  kuuluvad nii ülem- kui alamkoja liikmed. Kohtumised toimuvad vaheldumisi Euroopa Liidus ja Jaapanis. Eelmine ELi ja Jaapani parlamentidevaheline kohtumine (29.) toimus 2008. aasta juuni alguses Brüsselis ning selle käigus külastati Jaapani esindust Viinis. Kohtumise päevakavas oli vastastikune ülevaade nii riiklikest kui ka piirkondlikest poliitilistest suundumustest, mõttevahetus kliimamuutuse ja energiapoliitika üle, samuti majanduskoostöö arutelu. Euroopa Parlamendi president Hans-Gert Pöttering viibis  2008. aasta veebruaris ametlikul visiidil Jaapanis, kus lisaks parlamendile ja valitsusele võttis teda vastu ka keiser.